Loeng: Lihaste ja mõistuse valitsemine -terviseteadlikkus ja tervislikud eluviisid 20. sajandi algupoolel
Laupäeval, 30. septembril 2023 algusega kell 11.00 kutsume kõiki huvilisi Rakvere Linnakodaniku Majamuuseumisse (Pikk 50) kuulama ajaloolase ANNA RINALDO (Eesti Tervisemuuseum) loengut “Lihaste ja mõistuse valitsemine – terviseteadlikkus ja tervislikud eluviisid 20. sajandi algupoolel”.
Sissepääs sooduspiletiga: 3 eurot
Millal hakkas eestlane mõtlema tervislikest eluviisidest ja enesearengust? Millised olid peamised tervisega seotud väljakutsed? Kui palju teati vaimse tervise eest hoolitsemisest sada aastat tagasi? Mis tõi kaasa soovi oma tervisesse rohkem panustada ja kust saadi teadmised kuidas seda teha? Loeng peatub ka sajandivanustel eneseabi ja enesearengu õpikutel, et analüüsida millised on need ajaproovile vastu pidanud nõuanded, mida saaksime kasutada täna, et olla tervemad ja õnnelikumad.
Anna Rinaldo on ajaloolane ja Eesti Tervisemuuseumi teadur-kuraator, kes tegeleb peamiselt Eesti meditsiini- ja sotsiaalajaloo uurimisega.
Loeng toimub välinäituse “Linlane liigub. Tervislikud harjutused Rakveres” publikuprogrammi raames.